ddrg/super_eurlex huggingface dataset:
KOMMISSIONENS FORORDNING (EF) Nr. 84/97 af 20. januar 1997 om fastsættelse af den faste godtgørelse pr. bedriftsskema for regnskabsåret 1997 i forbindelse med Informationsnettet for Landøkonomisk Bogføring

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), senest ændret ved forordning (EF) nr. 2801/95 (2), særlig artikel 9, stk. 2, og

ud fra følgende betragtninger:

Ifølge artikel 5 i Kommissionens forordning (EØF) nr. 1915/83 af 13. juli 1983 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster (3) skal der fastsættes et beløb for den faste godtgørelse, som Kommissionen skal yde medlemsstaten for hvert behørigt udfyldt bedriftsskema;

i Kommissionens forordning (EF) nr. 1372/96 (4) er den faste godtgørelse for regnskabsåret 1996 fastsat til 120 ECU pr. bedriftsskema;

udviklingen i omkostningerne og deres indflydelse på omkostningerne ved udarbejdelsen af bedriftsskemaet berettiger til en revision af dette beløb;

Fællesskabskomitéen for Informationsnettet for Landøkonomisk Bogføring har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Den faste godtgørelse, som Kommissionen betaler medlemsstaten for hvert behørigt udfyldt bedriftsskema, fastsættes til 122 ECU for regnskabsåret 1997.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra regnskabsåret 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. 109 af 23. 6. 1965, s. 1859/65.

(2) EFT nr. L 291 af 6. 12. 1995, s. 3.

(3) EFT nr. L 190 af 14. 7. 1983, s. 25.

(4) EFT nr. L 178 af 17. 7. 1996, s. 4.
KOMMISSIONENS FORORDNING (EF) Nr. 87/97 af 20. januar 1997 om gennemførelsesbestemmelser til de særlige foranstaltninger til fordel for de mindre øer i Det Ægæiske Hav for så vidt angår den særlige forsyningsordning for tørret foder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2019/93 af 19. juli 1993 om særlige foranstaltninger for visse landbrugsprodukter til fordel for de mindre øer i Det Ægæiske Gav (1) senest ændret ved Kommissionens forordning (EF) nr. 2417/95 (2), særlig artikel 4, og

ud fra følgende betragtninger:

Ved Kommissionens forordning (EØF) nr. 2958/93 (3), senest ændret ved forordning (EF) nr. 1802/95 (4), blev der fastsat gennemførelsesbestemmelser til forordning (EØF) nr. 2019/93 for så vidt angår den særlige ordning med forsyning med bestemte landbrugsprodukter, og støttebeløbene i forbindelse med denne forsyning er fastsat i henhold til artikel 3 i forordning (EØF) nr. 2019/93; der bør i henhold til samme forordnings artikel 2 fastsættes foreløbige opgørelser for forsyning af de mindre øer i Det Ægæiske Hav med tørret foder fra de øvrige medlemsstater for kalenderåret 1997; foranstaltningen bør straks træde i kraft;

de i denne forordning fastsatte foranstaltninger er i overensstemmelse med udtalelse fra den fælles komité af de berørte forvaltningskomitéer -

UDSTEDT FØLGENDE FORORDNING:

Artikel 1

Med henblik på anvendelse af artikel 2 i forordning (EØF) nr. 2019/93 yder Fællesskabet støtte for kalenderåret 1997 til de i bilag I og II til nærværende forordning anførte mængder i de foreløbige forsyningsopgørelser for tørret foder.

Artikel 2

De støttelicenser, der er nævnt i artikel 1, stk. 3, i forordning (EØF) nr. 2958/93, er gyldige til den sidste dag i den anden måned efter udstedelsen.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 184 af 27. 7. 1993, s. 1.

(2) EFT nr. L 248 af 14. 10. 1995, s. 39.

(3) EFT nr. L 267 af 28. 10. 1993, s. 4.

(4) EFT nr. L 174 af 26. 7. 1995, s. 27.

BILAG I

Foreløbig forsyningsopgørelse for de mindre øer i gruppe A

>TABELPOSITION>

BILAG II

Foreløbig forsyningsopgørelse for de mindre øer i gruppe B

>TABELPOSITION>
KOMMISSIONENS FORORDNING (EF) Nr. 69/97 af 16. januar 1997 om ændring af forordning (EF) nr. 1685/95 om en ordning med udstedelse af eksportlicenser for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1592/96 (2), særlig artikel 52, stk. 3, og artikel 83, og

ud fra følgende betragtninger:

Ved Kommissionens forordning (EF) nr. 2805/95 af 5. december 1995 om fastsættelse af eksportrestitutioner for vin (3), ændret ved forordning (EF) nr. 68/97 (4), blev der fastsat forskellige restitutionssatser for rødvin og hvidvin; denne ændring kræver ligeledes en tilpasning af de forskellige produktkategorier i bilag I til Kommissionens forordning (EF) nr. 1685/95 af 11. juli 1995 om en ordning med udstedelse af eksportlicenser for vin og om ændring af forordning (EØF) nr. 3388/81 om særlige gennemførelsesbestemmelser for ordningen med import- og eksportlicenser for vin (5), senest ændret ved forordning (EF) nr. 2807/95 (6);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Bilag I til forordning (EF) nr. 1685/95 affattes som angivet i bilaget til nærværende forordning.

Artikel 2

Denne forordning træder i kraft den 17. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 206 af 16. 8. 1996, s. 31.

(3) EFT nr. L 291 af 6. 12. 1995, s. 10.

(4) Se side 51 i denne Tidende.

(5) EFT nr. L 161 af 12. 7. 1995, s. 2.

(6) EFT nr. L 291 af 6. 12. 1995, s. 18.

BILAG

»BILAG I

>TABELPOSITION>
KOMMISSIONENS FORORDNING (EF) Nr. 34/97 af 10. januar 1997 om ændring af forordning (EF) nr. 2368/96 om undtagelse fra og ændring af forordning (EØF) nr. 2456/93 om gennemførelsesbestemmelser til Rådets forordning (EØF) nr. 805/68 for så vidt angår offentlig intervention

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 6, stk. 7, og artikel 22a, stk. 3, og

ud fra følgende betragtninger:

Ifølge Kommissionens forordning (EF) nr. 2368/96 (3) kan slagtekroppe af kvæg af kvalitet O4 opkøbes til offentlig intervention i Nordirland, men ikke i Irland; for at undgå spekulative bevægelser, der kan forstyrre oksekødsmarkedet i denne del af Fællesskabet, bør det fastsættes, at nævnte kvalitet også kan opkøbes til offentlig intervention i Irland;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 1, stk. 1, litra a), i forordning (EF) nr. 2368/96 indsættes følgende efter listen over yderligere produkter, der er støtteberettiget i Det Forenede Kongerige:

»IRLAND

- kategori C, klasse O4.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den første licitation, der indledes i januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 296 af 21. 11. 1996, s. 50.

(3) EFT nr. L 323 af 13. 12. 1996, s. 6.
RÅDETS FORORDNING (EF) Nr. 24/97 af 20. december 1996 om ophævelse af forordning (EØF) nr. 1729/76 om meddelelse af oplysninger vedrørende energiforsyningssituationen inden for Fællesskabet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 213,

under henvisning til traktaten om oprettelse af Det Europæiske Atomenergifællesskab, særlig artikel 187, og

ud fra følgende betragtninger:

Forordning (EØF) nr. 1729/76 (1) blev vedtaget med henblik på at give Kommissionen de oplysninger, som var nødvendige for at vurdere energiforsyningssituationen i de enkelte medlemsstater;

nævnte forordning gjorde det muligt at vurdere, i hvilket omfang de energipolitiske målsætninger, der var blevet anvist ved Rådets resolutioner af 17. december 1974 (2) og af 13. februar 1975 (3), var virkeliggjort;

de indsamlede oplysninger var baseret på de aftaler vedrørende nomenklaturen for energiprodukter, der på daværende tidspunkt blev anvendt af Det Statistiske Kontor, den generelle oversigt, definitionerne og det felt, der var dækket af hver linje i oversigten;

gyldigheden af ovennævnte resolutioner er udløbet, og nævnte aftaler anvendes ikke længere af Det Statistiske Kontor;

anvendelsen af forordning (EØF) nr. 1729/76 har været suspenderet i over ti år som følge af en uformel overenskomst mellem Kommissionen og medlemsstaterne;

Kommissionen råder over andre, mere effektive midler til indsamling af oplysninger om energiforsyningssituationen i Fællesskabet -

UDSTEDT FØLGENDE FORORDNING:

Eneste artikel

Forordning (EØF) nr. 1729/76 ophæves.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 1996.

På Rådets vegne

S. BARRETT

Formand

(1) EFT nr. L 198 af 23. 7. 1976, s. 1.

(2) EFT nr. C 153 af 9. 7. 1975, s. 2 og 5.

(3) EFT nr. C 153 af 9. 7. 1975, s. 6.
KOMMISSIONENS FORORDNING (EF) Nr. 201/97 af 31. januar 1997 om undtagelse fra forordning (EF) nr. 1445/95 om gennemførelsesbestemmelser for import- og eksportlicenser for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 9 og 13, og

ud fra følgende betragtninger:

Ifølge artikel 12, stk. 6, i Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (3), senest ændret ved forordning (EF) nr. 135/97 (4), indgives ansøgninger om licens for eksport af oksekød til De Forenede Stater med restitution i de første ti dage af hvert kvartal; de ansøgninger om eksportlicenser, der blev indgivet i de første ti dage af januar 1997, blev suspenderet eller afvist ved henholdsvis Kommissionens forordning (EF) nr. 5/97 af 6. januar 1997 om suspension af forudfastsættelsen af eksportrestitutioner for oksekød (5) og Kommissionens forordning (EF) nr. 49/97 af 14. januar 1997 om afvisning af ansøgninger om eksportlicenser for produkter inden for oksekødssektoren (6); en ny periode for ansøgning om licenser for eksport til De Forenede Stater i første kvartal af 1997 bør snarest fastsættes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. Uanset artikel 12, stk. 6, i forordning (EF) nr. 1445/96 kan licensansøgninger for første kvartal af 1997 kun indgives i de første ti dage af februar 1997.

2. Uanset artikel 12, stk. 9, i forordning (EF) nr. 1445/95 udstedes licenser på grundlag af de i stk. 1 nævnte ansøgninger den 21. februar 1997.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 296 af 21. 11. 1996, s. 50.

(3) EFT nr. L 143 af 27. 6. 1995, s. 35.

(4) EFT nr. L 24 af 25. 1. 1997, s. 14.

(5) EFT nr. L 3 af 7. 1. 1997, s. 3.

(6) EFT nr. L 12 af 15. 1. 1997, s. 29.
KOMMISSIONENS FORORDNING (EF) Nr. 205/97 af 3. februar 1997 om korrektion af den koefficient til omregning mellem kvalitet R3 og kvalitet S2, der er fastsat i forordning (EF) nr. 1931/96 og (EF) nr. 2368/96, i oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 6, stk. 7, og artikel 22a, stk. 3, og

ud fra følgende betragtninger:

Som følge af en materiel fejl blev koefficienten for omregning mellem kvalitet R3 og kvalitet S2 fastsat for lavt i Kommissionens forordning (EF) nr. 1931/96 (3), ændret ved forordning (EF) nr. 2015/96 (4), og (EF) nr. 2368/96 (5), ændret ved forordning (EF) nr. 34/97 (6); der bør rådes bod på denne situation ved at forhøje nævnte koefficient med tilbagevirkende kraft;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Koefficienten på 1,356 i artikel 1, stk. 1, litra c), andet afsnit, i forordning (EF) nr. 1931/96 og i artikel 1, stk. 1, litra b), andet afsnit, i forordning (EF) nr. 2368/96 ændres til 1,365.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes på licitationer, der indledes fra oktober 1996 til marts 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 296 af 21. 11. 1996, s. 50.

(3) EFT nr. L 254 af 8. 10. 1996, s. 35.

(4) EFT nr. L 269 af 22. 10. 1996, s. 16.

(5) EFT nr. L 323 af 13. 12. 1996, s. 6.

(6) EFT nr. L 8 af 11. 1. 1997, s. 1.
KOMMISSIONENS FORORDNING (EF) Nr. 200/97 af 31. januar 1997 om ændring af forordning (EØF) nr. 3886/92 om gennemførelsesbestemmelser for præmieordningerne i oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2222/96 af 18. november 1996 om ændring af forordning (EØF) nr. 805/68 om den fælles markedsordning for oksekød (1), særlig artikel 2, og

ud fra følgende betragtninger:

På EF-markedet for kalvekød har vægten af de slagtekroppe, der er blevet solgt, normalt ligget over 120 kg; for at præmien for tidlig markedsføring, der er fastsat i artikel 4i, stk. 1, i Rådets forordning (EØF) nr. 805/68 af 27. juni 1968 om den fælles ordning for oksekød (2), senest ændret ved forordning (EF) nr. 2222/96, og i kapitel V, afsnit 2, i Kommissionens forordning (EØF) nr. 3886/92 af 23. december 1992 om gennemførelsesbestemmelser for de præmieordninger, der er fastsat i forordning (EØF) nr. 805/68 om den fælles markedsordning for oksekød, og om ophævelse af forordning (EØF) nr. 1244/82 og (EØF) nr. 714/89 (3), senest ændret ved forordning (EF) nr. 18/97 (4), kan komme til udbetaling, må vægten af slagtekroppe af kalve, der produceres i nogle medlemsstater, ligge under 120 kg; da slagtekroppe af kalve normalt ikke bringes på markedet i denne præsentationsform, kan der forventes vanskeligheder, som vil resultere i relativt højere afsætningsomkostninger; på baggrund heraf og for at præmien for tidlig markedsføring kan få den ønskede effekt på oksekødsmarkedet, bør der ydes et supplerende beløb for disse slagtekroppe som en overgangsforanstaltning i overensstemmelse med artikel 2 i forordning (EF) nr. 2222/96; i den forbindelse bør supplementet differentieres efter vægtgrupper; forordning (EØF) nr. 3886/92 bør ændres i overensstemmelse hermed;

de ovennævnte foranstaltninger bør anvendes indtil udgangen af 1997, idet beløbene nedsættes undervejs;

Forvaltningskomitéen for Oksekød har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I artikel 50, stk. 3, i forordning (EØF) nr. 3886/92 indsættes følgende afsnit:

»De to præmiebeløb, der er nævnt i første afsnit, forhøjes dog:

a) for dyr, der slagtes i perioden 20. januar til 30. juni 1997, med 10 ECU pr. slagtekrop, der vejer 110 kg eller derunder, og med 5 ECU pr. slagtekrop, der vejer over 110 kg, men ikke over 120 kg

b) for dyr, der slagtes i perioden 1. juli til 31. december 1997 med 5 ECU pr. slagtekrop, der vejer 110 kg eller derunder, og med 2,5 ECU pr. slagtekrop, der vejer over 110 kg, men ikke over 120 kg.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 296 af 21. 11. 1996, s. 50.

(2) EFT nr. L 148 af 28. 6. 1968, s. 24.

(3) EFT nr. L 391 af 31. 12. 1992, s. 20.

(4) EFT nr. L 5 af 9. 1. 1997, s. 17.
Kommissionens forordning (EF) nr. 95/97 af 21. januar 1997 om berigtigelse af forordning (EF) nr. 68/97 om ændring af forordning (EF) nr. 2805/95 om fastsættelse af eksportrestitutioner for vin



EF-Tidende nr. L 019 af 22/01/1997 s. 0010 - 0012



KOMMISSIONENS FORORDNING (EF) Nr. 95/97 af 21. januar 1997 om berigtigelse af forordning (EF) nr. 68/97 om ændring af forordning (EF) nr. 2805/95 om fastsættelse af eksportrestitutioner for vin KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1592/96 (2), særlig artikel 55, stk. 3, og ud fra følgende betragtninger: Ved Kommissionens forordning (EF) nr. 2805/95 (3), senest ændret ved forordning (EF) nr. 68/97 (4), fastsattes eksportrestitutioner for vin; en kontrol har vist, at den offentliggjorte udgave ikke svarer til de foranstaltninger, der blev forelagt forvaltningskomitéen; det er derfor vigtigt, at forordningen berigtiges - UDSTEDT FØLGENDE FORORDNING: Artikel 1 Bilaget til forordning (EF) nr. 2805/95 affattes som angivet i bilaget til nærværende forordning. Artikel 2 Denne forordning træder i kraft den 22. januar 1997. Den anvendes fra den 17. januar 1997. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 21. januar 1997. På Kommissionens vegne Franz FISCHLER Medlem af Kommissionen (1) EFT nr. L 84 af 27. 3. 1987, s. 1. (2) EFT nr. L 206 af 16. 8. 1996, s. 31. (3) EFT nr. L 291 af 6. 12. 1995, s. 10. (4) EFT nr. L 14 af 17. 1. 1997, s. 51. BILAG »BILAG >TABELPOSITION>
KOMMISSIONENS FORORDNING (EF) Nr. 114/97 af 22. januar 1997 om forsyningsopgørelsen for Azorerne og Madeira for svinekødsprodukter for produktionsåret 1996/97 og om ændring af forordning (EØF) nr. 1725/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved forordning (EF) nr. 2348/96 (2), særlig artikel 10, og

ud fra følgende betragtninger:

Ved Kommissionens forordning (EØF) nr. 1725/92 om gennemførelsesbestemmelser for den særlige ordning for forsyning af Azorerne og Madeira med svinekødsprodukter (3), senest ændret ved forordning (EF) nr. 1154/96 (4), fastlagdes for perioden 1. juli 1996 til 30. juni 1997 dels de mængder, der indgår i forsyningsopgørelsen, og for hvilke der indrømmes fritagelse for importtolden ved indførsel fra tredjelande, eller for hvilke der ydes støtte i forbindelse med forsendelse for resten af Fællesskabet, dels de mængder racerene avlsdyr med oprindelse i Fællesskabet, for hvilke der ydes støtte med henblik på udvikling af produktionsmulighederne på Azorerne og Madeira;

for forsat at imødekomme behovet for svinekødsprodukter bør den foreløbige forsyningsopgørelse for disse varer ændres; det tilsvarende bilag til forordning (EØF) nr. 1725/92 skal derfor ændres; ved beregning af støtten til levering af svinekødsprodukter til Azorerne og Madeira bør der tages hensyn til det eksisterende forhold mellem støtte til korn og støtte til svinekød; efter de indtrufne ændringer af noteringerne og priserne for kornprodukter i den europæiske del af Fællesskabet og på verdensmarkedet bør støtten til forsyningen af Azorerne og Madeira på ny fastsættes til de i bilaget anførte beløb;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Bilag I og II til forordning (EØF) nr. 1725/92 affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 320 af 11. 12. 1996, s. 1.

(3) EFT nr. L 179 af 1. 7. 1992, s. 95.

(4) EFT nr. L 153 af 27. 6. 1996, s. 12.

BILAG

»BILAG I

Foreløbig forsyningsopgørelse for Madeira, for svinekødsprodukter for perioden 1. juli 1996 til 30. juni 1997

>TABELPOSITION>

BILAG II

Støtte, der ydes for de i bilag I omhandlede produkter, som stammer fra Fællesskabets marked

>TABELPOSITION>